Na temelju čl. 18. i 27. Pravilnika o proračunskom računovodstvu i računskom planu (NN124/14, 115/15, 87/16, 3/18, 126/19) ravnateljica Dječjeg vrtića ˝ Gradac ˝ , Gradac Dražena Radonić

dana 11.02.2021. donosi slijedeću odluku:

**ODLUKA O RAZVRSTAVANJU DUGOTRAJNE NEFINANCIJSKE IMOVINE I SITNOG INVENTARA TE NAČINU ISPRAVKA VRIJEDNOSTI**

Članak 1.

Dugotrajna nefinancijska imovina je imovina čiji je vijek uporabe duži od jedne godine i koja duže od jedne godine zadržava isti pojavni oblik.

Predmeti iste vrste dugotrajne nefinancijske imovine razvrstavaju se u istu skupinu računa.

Dugotrajna imovina se, i nakon što je u cijelosti otpisana, zadržava u evidenciji i iskazuje u bilanci do trenutka prodaje, darovanja, drugog načina otuđenja ili uništenja.

Imovina koja ima vijek trajanja duži od godinu dana i pojedinačnu nabavnu vrijednost veću od 3.500,00 HRK evidentirat će se u dugotrajnu imovinu te će se vrijednost dugotrajne imovine ispravljati po prosječnim godišnjim stopama linearnom metodom.

Članak 2.

Dugotrajnu nefinancijsku imovinu čine:

* građevinski objekti (podskupina 021)
* postrojenja i oprema (podskupina 022)
* prijevozna sredstva (podskupina 023)
* knjige, umjetnička djela i ostale izložbene vrijednosti (podskupina 024)
* višegodišnji nasadi i osnovno stado (podskupina 025)
* nematerijalna proizvedena imovina (podskupina 026)

Članak 3.

Sitni inventar su predmeti proizvedene nefinancijske imovine male vrijednosti čija je pojedinačna nabavna vrijednost manja od 3.500,00 HRK, a koji se ne utroše jednokratnom upotrebom u procesu poslovanja i koji se otpisuju jednokratno stavljanjem u upotrebu ili kalkulativno, razmjerno trošenju.

Sitni inventar u upotrebi obavezno se zadržava u evidenciji i iskazuje u bilanci do trenutka otuđenja, jednako kao i dugotrajna imovina, slijedom čega ima i elemente dugotrajne imovine.

Sitni inventar evidentira se na osnovnim računima skupine 04.

Članak 4.

Dio imovine čiji je vijek trajanja duži od godine dana a vrijednost nabave manja od 3.500,00 kn evidentirati će se u dugotrajnu imovinu ukoliko se radi o slijedećoj imovini :

* računalna i komunikacijska oprema ( printer , projektor , projekcijsko platno , laptop i sl. ),
* uredska oprema i namještaj ( ormar , stol , stolice i sl. ),
* ostala oprema ( zavjese , tepisi , usisivači i sl. ).

Članak 5.

Ova odluka stupa na snagu danom donošenja, a objavit će se na internet stranici Dječjeg vrtića

˝ Gradac ˝ iz Gradca .

KLASA: 406-01/21-01/01

URBROJ:2147-22-01-21-01

Gradac , 11.02.2021.g.

Ravnateljica:

Dražena Radonić , prof. pedagogije